El fax, telefax o anca scrito in lengua veneta Facs, l'è on servisio telefonego chel consiste inte la traxmision de imajini fise . Da on ponto de vista tecnoloxego el jera on stàndar de telecomunicasion. El fax, par estension, l'è anca l'imajine fisa inviada e/o riçevua. Senpre par estension el fax l'è anca l'aparecio telefonego che invia e riçeve l'imajine fisa. El fax el dopara la linea telefonica par enviar o riçevare informasion. La linea no l'è na linea speçifega, l'è la stesa doparada par le comunicasion vocali. Sia el mitente che el destinataro i ga da ver on aparecio fax, chel fa la funsion de traxmision e riçesion. Vardà el fato che njien doparada la linea telefonega, ogni fax, envià o riçevuo, l'è identifegà co on numaro de telefono, che l'è el steso de la linea . La tecnega che njien doparada dal fax par riçevare le imajini, l'è la stesa de chela de na stanpante. Co la njien inviada, na imajine la njien scannerixada, e la diventa on codaxe che al riçevidore, el segnal vegnarà decodifegà e pronto par esar stanpà inte la stesa manjiera conpagno a come chel jera partio.